বৃহস্পতিবার ঢাকা শেয়ার বাজার বিশ্লেষণে দেখা যায়- ডিএসই সাধারন সূচক লেনদেনের শুরু থেকেই হ্রাস পেতে থাকে। দিনের শুরুতে কিছুটা ক্রয়চাপ থাকলেও কিছু সময় পর বিক্রয় চাপের ফলে সূচক বেশ নিম্নমুখী হয়ে যায়। বেলা বাড়ার সাথে সাথে সাধারন সূচক বিক্রয় চাপের ফলে হ্রাস পেতে থাকে এবং দিনশেষে সূচক এবং লেনদেন উভয়ই গতকালের তুলনায় হ্রাস পেয়েছে। ডিএসই সাধারন সূচক এ গতকাল ডেড ক্যাট বাউন্স দেখা যায়। ডেড ক্যাট বাউন্সের পরে আবারও পতন শুরু ডিএসইতে,সূচকের এ দরপতনের ফলে আজকের ক্যান্ডেলস্টিক একটি স্ট্রং বিয়ারিশ ক্যান্ডেল ছিল। এই স্ট্রং বিয়ারিশ ক্যান্ডেলস্টিক বাজারের বিক্রয়চাপ নির্দেশ করে।